Document ID: /roh_data/filtered/fineweb-2-filterrobots_roh.jsonl.gz/28613

Il num declara gia tut dil scopo dall’uniun: Cun diversas activitads s’engascha Pro Sagogn a favur da vitg e vischnaunca, respectiv ella sesprova da sustener e dar novs impuls. Aschia vulein nus cuntinuar cullas activitads d’entochen oz, per exempel la sera da kino, la tradiziun dil ruclar ovs, prelecziuns, eav. Planisadas ein denton era novas activitads en connex cullas mesiras per mantner ils prezius curtgins da pumera, referats, seras da discussiun ed auter pli. Cul sustegn e la participaziun dalla populaziun s’engaschein nus vinavon.